kalixlouiis/myanmar-wikipedia-corpus huggingface dataset:
ဦးအေးမောင် (စာပေဗိမာန်) ကလောင်ဖြင့် စာပေဗိမာန်မဂ္ဂဇင်း၊ သင့်ဘဝမဂ္ဂဇင်း၊ မြဝတီမဂ္ဂဇင်း၊ ဂါးဒီယန်မဂ္ဂဇင်း၊ လုပ်သားပြည်သူ့နေ့စဉ် (မြန်မာ − အင်္ဂလိပ်) သတင်းစာနှင့် အခြားမဂ္ဂဇင်း စာစောင်များတွင် ဘာသာရေး၊ စိတ်ပညာ၊ ဒဿန၊ သိပ္ပံပညာနှင့် အခြားပညာရေး သုတဆောင်းပါးများကို မြန်မာ၊ အင်္ဂလိပ် နှစ်ဘာသာဖြင့် နှစ်ပေါင်း ၂၀ ကျော်မျှ ရေးသားခဲ့သည်။
ရေးသားခဲ့သော စာပေများ ဦးအေးမောင်သည် ဗုဒ္ဓနှင့် ဗုဒ္ဓဝါဒ၊ ဗီဇနှင့် ပတ်ဝန်းကျင်၊ လူ့စိတ်သဘာဝ၊ သိပ္ပံနည်းစူးစမ်းမှုနှင့် သိပ္ပံပညာသဘော၊ စိတ်ဝိညာဉ်ဆိုင်ရာ လေ့လာတွေ့ရှိချက်များ၊ ဘဝဆည်းဆာ၊ စိတ်ပညာနှင့် ကိုယ်ကျင့်တရား၊ စိတ်ပညာနှင့် စိတ်ငြိမ်းချမ်းမှု၊ သေသည်၏ အခြားမဲ့၌၊ လူ့ဘဝလူ့လောကအမြင်၊ ပိဋကတ်မှ ဗုဒ္ဓနှင့် ဓမ္မ၊ ဗုဒ္ဓအမြင် လူသားစွမ်းအင်၊ လူတစ်ယောက်၏ ခွန်အား၊ ဗုဒ္ဓနှင့် ဗုဒ္ဓဝါဒ၏ ထူးခြားချက်များ စသည့်စာအုပ်များကို ရေးသားပြုစုခဲ့သည်။
ထို့ပြင် မဟာစည်ဆရာတော်၏ တရားစာအုပ် ငါးအုပ်၊ ကမ္ဘာအေး သာသနာရေးဝန်ကြီးဌာန၊ ပိဋကတ်ဘာသာပြန်စာပေဖြန့်ချိရေးအဖွဲ့အတွက် မဇ္ဈိမနိကာယ် (မူလပဏ္ဏာသ)၊ ထေရအပါဒါန် (ပထမပိုင်း) နှင့် မင်းကွန်းဆရာတော်၏ မဟာဗုဒ္ဓဝင် (စတုတ္ထတွဲ) များကို အင်္ဂလိပ်ဘာသာသို့ ပြန်ဆိုခဲ့သည်။
ဗုဒ္ဓနှင့် ဗုဒ္ဓဝါဒ (သုံးတွဲ) ကို ပေါင်းချုပ်အဖြစ် ပြန်လည် ပြုပြင်ရေးသားခဲ့ပြီး ၎င်းကို THE BUDDHA AND HIS TEACHING ဟူသော အမည်ဖြင့် အင်္ဂလိပ်ဘာသာသို့ ပြန်ဆိုရေးသားခဲ့သည်။
ဘဝနိဂုံး ၂၀၀၂ ခုနှစ်၊ မေလ ၁၁ ရက် (စနေနေ့) ညနေ ၄ နာရီ ၃၅ မိနစ်တွင် ရန်ကုန်မြို့၊ စမ်းချောင်းရပ်၊ သံတံတားလမ်းနေအိမ်တွင် ကွယ်လွန်အနိစ္စရောက်သည်။
ဇနီးဖြစ်သူမှာ ဒေါ်သန်းရင် (ကွယ်လွန်) ဖြစ်ပြီး သားသမီးငါးဦး ကျန်ရစ်သည်။
ကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:၁၉၁၄ မွေးဖွားသူများ ကဏ္ဍ:၂၀၀၂ ကွယ်လွန်သူများ ကဏ္ဍ:မြန်မာ စာရေးဆရာများ။
မိလိန္ဒမင်း (သို့) မိနန္ဒမင်း သည် ဗုဒ္ဓဘာသာသမိုင်းတွင် ထင်ရှားသည့် အိန္ဒိယ-ဂရိနွယ်ဖွား ဗုဒ္ဓမြတ်စွာဘုရားရှင် ပရိနိဗ္ဗာန်ပြုပြီး သာသနာတော်နှစ်-၃၅၀ ဝန်းကျင်၊ တစ်နည်း ခရစ်‌တော်မ‌ပေါ်မီ ၁၆၅/၁၅၅-ခုနှစ်၌ သာဂလမြို့(ယနေ့ခေတ်-အာဖဂန္နစ္စတန်နိုင်ငံ၊ ဘာဂရမ်မြို့)တွင် မွေးဖွားပြီး ဘီစီ-၁၃၀ အထိ ထီးနန်းစိုးစံခဲ့သည့် မင်းတစ်ပါးဖြစ်၏။
အရှင်နာဂသေနထံ သိလိုသည့် မေးခွန်းပုစ္ဆာများမေးမြန်းခဲ့သည့် မင်းဖြစ်သည်။
ဗုဒ္ဓဘာသာတွင် အရှင်နာဂသေနနှင့် မိလိန္ဒမင်းတို့ အမေးအဖြေပြုခဲ့သည်ကို မှတ်တမ်းတင်ထားသည့် မိလိန္ဒပဉှာကျမ်း(မိလိန္ဒမင်း၏ မေးခွန်းပုစ္ဆာများ)သည် အလွန်ထင်ရှားသည်။
"မိလိန္ဒပဉှာ" မိလိန္ဒမင်းဘဝ နောင်အခါတွင် ထို ကဿပဘုရားရှင်လက်ထက် သာမဏေလေးသည် ဇမ္ဗူဒိပ်ကျွန်း၊ သာဂလမြို့တွင် မိလိန္ဒအမည်ဖြင့် မင်းဖြစ်၏။
"မိလိန္ဒပဉှာ" ရဟန်းတို့၏ တောင်းဆိုခြင်းကြောင့် ရှင်နာဂသေနကြွတော်မူခြင်း ထို့နောက် ရာပေါင်းများစွာသော ရဟန်းတို့သည် ရက္ခိတကုန်းပြင်တွင် စုဝေးနေ၏။
"မိလိန္ဒပဉှာ" ရှင်နာဂသေနနှင့် တွေ့ဆုံခန်း ဤသို့ဖြင့် မင်းကြီးသည် ဝါဒအမေးပုစ္ဆာတို့ဖြင့် ရဟန်းသံဃာတို့ကို မေးမြန်း၏။
အမြင့်ပြမီတာ () ဆိုသည်မှာ အရာဝတ္တုတစ်ခု၏ ရောက်ရှိနေသောအမြင့် (Altitude) ကို တိုင်းတာပြသပေးသော ချိန်ခွက်ကိရိယာတစ်မျိုးဖြစ်သည်။
အမြင့်ပြမီတာသည် လေယာဉ်ပျံသန်းရေး အထောက်အကူပြု တိုင်းတာရေးကိရိယာအဖြစ် တွင်ကျယ်စွာ အသုံးပြုလျက်ရှိသည်။
ထို့အပြင် တောင်တက်သမားများနှင့် လေထီးခုန်သမားများသည်လည်း အမြင့်ပြမီတာကိရိယာကို အသုံးပြုကြသည်။
A Dictionary of Aviation, David W. Wragg. ISBN 10: 0850451639 / ISBN 13: 9780850451634, 1st Edition Published by Osprey, 1973 / Published by Frederick Fell, Inc., NY, 1974 (1st American Edition.) thumb|လေယာဉ်ပျံတွင်သုံးသော သမာရိုးကျ ဖိအားသုံးအမြင့်ပြမီတာ အမြင့်ပြမီတာ ကို အဓိကအားဖြင့် သုံးမျိုးခွဲခြားနိုင်သည်။
၎င်းတို့မှာ ဖိအားသုံးအမြင့်ပြမီတာ အသံလှိုင်းသုံးအမြင့်ပြမီတာ ရေဒါအမြင့်ပြမီတာ တို့ဖြစ်ကြသည်။
ဖိအားသုံးအမြင့်ပြမီတာ ဖိအားသုံးအမြင့်ပြမီတာ (Pressure Altimeter) သည် လေထုဖိအား (Atmospheric Pressure) ပြောင်းလဲမှုကို အခြေခံရယူကာ အမြင့်ကို ပြသတိုင်းတာသော အမြင့်တိုင်းကိရိယာ တစ်မျိုးဖြစ်သည်။
ကမ္ဘာကြီး၏ အမြင့်သို့တက်လာသောအခါ လေထုဖိအား ကျဆင်းလာသည်။
ဤသဘောတရားအား အခြေခံပြီး ဖိအားသုံးအမြင့်ပြမီတာကို ပြုလုပ်ထားသည်။
လေထုဖိအားကို ရယူ၍ ချိန်ညှိမှုပြုလုပ်ထားကာ အမြင့်ကို တိုင်းတာပြသလျှင် ဘာရိုမက်ထရစ်အမြင့်ပြမီတာ ဟုလည်းခေါ်ဆိုနိုင်သည်။
ဖိအားသုံးအမြင့်ပြမီတာသည် လေယာဉ်များတွင် အသုံးများသော အမြင့်ပြမီတာအမျိုးအစား ဖြစ်သည်။
တောင်တက်သမားများနှင့် လေထီးခုန်သမားများသည်လည်း လက်တွင် ပတ်ရသည့် ဘာရိုမက်ထရစ်အမြင့်ပြမီတာများကို အသုံးပြုကြသည်။
ဖိအားသုံးအမြင့်ပြမီတာသည် အောက်ပါညီမျှခြင်းကို အခြေခံလုပ်ဆောင်သည်။
ဖိအားသုံးအမြင့်ပြမီတာကိုအသုံးပြုမှု တောင်တက်သမားများသည် ဘာရိုမက်ထရစ်အမြင့်ပြမီတာများကို ဂျီပီအက်စ် နှင့်တွဲဖက်၍ အသုံးပြုသည်။
ဂျီပီအက်စ်ကိရိယာသည် တောင်တက်သမား ချောက်အတွင်း ရောက်ရှိနေချိန်တွင်သော်လည်းကောင်း၊ ဂြိုဟ်တုများနှင့် မြေပြင်နီးကပ်နေချိန်တွင် အမြင့်ပြသမှု မတိကျမှု ဖြစ်ပေါ်ချိန်တွင်သော်လည်းကောင်း ဘာရိုမက်ထရစ်အမြင့်ပြမီတာသည် အလွန်အသုံးဝင်ပေသည်။
လက်ပတ်အမြင့်ပြမီတာသည် လေထီးခုန်သမားများအတွက် အလွန်အရေးပါသော အထောက်အကူပြုပစ္စည်းတစ်ခု ဖြစ်သည်။
thumb|လက်ယာဘက်အပေါ်တန်း ဒုတိယမြောက်မီတာသည် ဖိအားသုံးအမြင့်ပြမီတာ ဖြစ်ပေသည် အသံလှိုင်းသုံးအမြင့်ပြမီတာ ဖိအားသုံးမီတာသည် မိုးသည်းထန် ရာသီဥတုဆိုးရွားချိန်တွင် လေဖိအားတိုင်းတာမှု မှန်ကန်ခြင်းမရှိသောကြောင့် အမြင့်ကို မှန်ကန်စွာ မပြသနိုင်တော့ပေ။
၁၉၃၁ ခုနှစ်တွင် အမေရိကန်လေတပ်မှ ဖိအားသုံးမီတာထက် ပိုမိုတိကျကောင်းမွန်သော အသံလှိုင်းသုံးအမြင့်ပြမီတာတစ်မျိုးကို အောင်မြင်စွာ တီထွင်နိုင်ခဲ့သည်။
ထိုအမြင့်ပြမီတာသည် လင်းနို့များအသံလှိုင်းရယူကာ အကွာအဝေးတွက်ချက်သည့်နည်းအား အတုယူတီထွင်ထားခြင်း ဖြစ်သည်။
အသံလှိုင်းသုံးမီတာသည် မြေပြင်သို့ သံလွန်လှိုင်းများ ရိုက်ခတ်ရရှိလာသော အသံထုတ်လွှင့်မှုအား တွက်ချက်ပြောင်းလဲပြီး လေယာဉ်အမြင့် မည်မျှတွင် ရောက်ရှိနေသည်ကို မီတာဒိုင်ခွက်တွင် ပြသပေးသည်။
"Meter Gives Elevation", Popular Science, March 1931 ရေဒါအမြင့်ပြမီတာ ရေဒါအမြင့်ပြမီတာသည် လေယာဉ်ပေါ်မှ မြေပြင်သို့ ရေဒီယိုလှိုင်း ထုတ်လွှင့်၍ ပြန်လည်ရောက်ရှိလာသည့် လှိုင်းကြာချိန်ကို တွက်ချက်၍ အမြင့်ပေကိုတိကျစွာ တိုင်းတာပြသပေးသည်။
ရေဒါအမြင့်ပြမီတာကို စစ်ဘက်နှင့် အရပ်ဘက်သုံး လေယာဉ်များ မြေပြင်ဆင်းသက်စဉ် မြေပြင်နှင့် အမြင့်အကွာအဝေးကို သိရှိနိုင်ရန် အသုံးပြုသည်။
ရေဒါအမြင့်ပြမီတာသည် မြေပြင်အတားအဆီးသတိပေးစနစ်()၏ အစိတ်အပိုင်းတစ်ခုအနေဖြင့် ပါဝင်သည်။
ဤစနစ်တွင် လေယာဉ် မြေပြင်နှင့်နီးကပ်စွာ ပျံသန်းနေသောအခါတွင်းလည်းကောင်း၊ရှေ့တွင် တောင်၊မြင့်မားသည့် အဆောက်အအုံစသည့် မြေပြင်အတားအဆီးများရှိသည့်အခါတွင်လည်းကောင်း သတိပေးမှုလုပ်ဆောင်နိုင်ရန် ရေဒါအမြင့်ပြမီတာမှ အဓိကတိုင်းတာမှုပြုလုပ်ပေးသည်။
ရေဒါအမြင့်ပြမီတာနည်းပညာကို တိုက်လေယာဉ်အနိမ့်ပျံသန်းရာတွင် သုံးသောမြေပြင်ညွှန်းရေဒါစနစ်တွင်လည်း အသုံးပြုသည်။
‌ ဆိုနီ ရုပ်သံလိုင်း (Sony Channel Asia)သည် အာရှနိုင်ငံများသို့ အင်္ဂလိပ်ဘာသာ ဖြင့် ထုတ်လွှင့်နေသော အခပေးရုပ်သံလိုင်း တစ်ခုဖြစ်သည်။
ဆိုနီ ရုပ်သံ ဖျော်ဖြေရေး မှပိုင်ဆိုင်သည်။
၂၀၁၄ခုနှစ် အောက်တိုဘာလ ၁၅ရက်နေ့ တွင် ဆိုနီ ရုပ်သံ ဖျော်ဖြေရေးနှင့် BeTV တို့ ပူးပေါင်း၍ တရားဝင် စတင်ထုတ်လွှင့်ခဲ့သည်။
ဆယ်နှစ်ကျော်ကြာ ထုတ်လွှင့်လာခဲ့သော ဆိုနီအာရှရုပ်သံလိုင်း သည် မလေးရှားနိုင်ငံ ၊ဖိလစ်ပိုင်နိုင်ငံ ၊ ဟောင်ကောင် နှင့် စင်ကာပူနိုင်ငံ တို့တွင်၂၀၁၉ခုနှစ် ဇွန်လ ၁ရက်နေ့ ညသန်းခေါင်ယံ ၌လည်းကောင်း၊ မြန်မာနိုင်ငံ၊အင်ဒိုနီးရှားနိုင်ငံ နှင့် ထိုင်းနိုင်ငံ တို့တွင် ၂၀၁၉ခုနှစ် မေလ ၃၁ရက်နေ့ ၌လည်းကောင်း ထုတ်လွှင့်မှု ရပ်ဆိုင်းခဲ့သည်။
အဆိုပါ ဆိုနီအာရှရုပ်သံလိုင်း မှ ထင်ရှားကျော်ကြားသော ရုပ်သံအစီအစဉ်များ ကို AXN ရုပ်သံလိုင်း တွင် ဆက်လက်ထုတ်လွှင့်ပြသသွားမည် ဖြစ်သည်။
ရုပ်သံအစီအစဉ် ရုပ်သံဇာတ်လမ်းတွဲ Body of Proof Code Black (TV series) Chicago Med (TV series) Ghost Whisperer Girlfriends' Guide to Divorce Gone (TV series) Grey's Anatom (Seasons 8 and 10) How to Get Away with Murder Jane the Virgin Law & Order True Crime Madam Secretary (TV series) Scandal (TV series) (Seasons 1 and 3) Teen Wolf (2011 TV series) (Seasons 1 and 6) ဟာသအစီအစဉ် The Carmichael Show Great News Marlon (TV series) Odd Mom Out Superstore (TV series) Younger (TV series) ရသစုံရုပ်သံအစီအစဉ် Adventure Your Way American Idol The Apartment - Passion For Design (Season 6) The Art of More Asia's Got Talent (Season 1) Better Late Than Never (TV series) Cyrus vs. Cyrus: Design and Conquer Flipping Out Hollywood Unzipped: Stylist Wars Making You Laugh Out Loud Masters of Illusion (TV series) Million Dollar Matchmaker Minute to Win It (U.S. game show) Monica the Medium Nail'd It! TruTV Top Funniest (Seasons 1 and 2) Top Chef Worst Cooks in America (Seasons 2 to 5) သတင်း E BUZZ ရုပ်ရှင် Sony Channel Movie Flicks အခြားသောရုပ်သံအစီအစဉ် The Apartment - Rising Stars (Season 5) Baby Daddy Bad Judge The Borgias (2011 TV series)|The Borgias Chicago Justice Conviction (2016 TV series) Crowded (TV series) Cupcake Wars (Seasons 1 to 4) Cyril: Simply Magic Cyril Takayama Damages (TV series) Desperate Housewives Drop Dead Diva Dr. Ken Everybody Loves Raymond Face Off (TV series) (Seasons 1 to 4) Fashion Hunters Hair Battle Spectacular Hidden Palms Justified (TV series) (Seasons 5 and 6) Love Broker Manhattan Love Story Men at Work (TV series) Millionaire Matchmaker Monster Man (TV series) Nashville (2012 TV series) (Seasons 1 and 2) Necessary Roughness (TV series) The Night Shift (TV series) (Seasons 1 to 4) Playing House (TV series) (Seasons 1 to 3) Pregnant in Heels The Rachel Zoe Project The Real Housewives of New York City (Season 6) Satisfaction (2014 TV series) Sex and the City Sherlock (TV series) (Seasons 1 and 2) Spy (2011 TV series) State of Affairs (TV series) Stars in Style Style by Jury Sweet Home Alabama Sweet Julia with Julia Baker Teen Wolf (2011 TV series) (Seasons 1 and 6) Top Chef Duels Top Chef Masters Touched by an Angel (Seasons 6 to 9) Truth Be Told (TV series) The Voice (TV series)|The Voice (Seasons 3 and 9) The Whispers (TV series) ကိုးကား Category:ရုပ်မြင်သံကြား ကွန်ရက်များ။
ဒိုင်းခင်ခင် (၁၈၆၃ ဝန်းကျင် - ၁၈၈၂) သည် သီပေါမင်းလက်ထက် စုဖုရားလတ်အောက်ရှိ အပျိုတော်ဖြစ်ပြီး သီပေါမင်းနှင့် နောက်တိုးသံယောဇဉ်ပြဿနာကြောင့် လူသိများခဲ့သည်။
သီပေါမင်းက မြောက်နန်းစံမိဖုရားရာထူးပေးမည်ဖြစ်ကာ မည်သူ၏ရန်ပြုမှုမှမရှိစေရန် 'ကတိဖျက်ပါက ထီးနန်းကိုဆုံးရှုံးရပြီး၊ တိုင်းပြည်ပျက်ပါစေသား'ဟု ကတိသစ္စာကျိန်ဆိုခဲ့သော်လည်း စုဖုရားလတ်၏ ဒိုင်းခင်ခင်အားအဆုံးစီရင်စေမှုကိုလျစ်လျူရှုခဲ့ခြင်းကြောင့် သီပေါမင်း၏ကိုယ်ဝန်ကိုလွယ်ထားလျက်နှင့် အဆုံးစီရင်ခံခဲ့ရသည်။
ငယ်ဘဝ ကနီမြို့စားနှင့် မြို့စားကတော်တို့မှ ၁၈၆၃-ခု ဝန်းကျင်၌ မွေးဖွားသည်။
အမွေးခက်သဖြင့် ဆွဲရ ဟု ငယ်မည်တွင်သည်။
Prince Damrongrāchānuphāp (1991) "Journey through Burma in 1936". River Books. အမည်ရင်းမှာ ခင်ခင်ကြီး ဖြစ်သည်။
နောင်သော် သားသမီးမထွန်းကားသော ဒိုင်းအတွင်းဝန် ဦးဘိုကြီးနှင့် ဒိုင်းဝန်ကတော်တို့က မွေးစားသဖြင့် ဒိုင်းခင်ခင်ဟူ၍ အမည်တွင်လာသည်။
ကနီမြို့စားမှာ ဝန်ကတော်၏မောင် တော်စပ်သည်။
စိမ့် (ပညာရေး)။
"ဒိုင်းခင်ခင်"။
ယဉ်ကျေးမှု စာပေတိုက်၊ ရန်ကုန်။
အပျိုတော်ဘဝ သီပေါမင်း လက်ထက်၌ ပြိုင်ဘက်ဖြစ်လာနိုင်သော မင်းညီမင်းသားအားလုံးကို သုတ်သင်ပြီးနောက် ဇာတာတက်စေရန် သီရိပဝေသနာ ရာဇဘိသေက ထပ်ရန် ကြံသည်။
နဝရတ်ခြယ် ရွှေဖလားကိုင်ရန် အပျိုတော်ရွေးရာ မောင်မောင်တုတ်က ဒိုင်းခင်ခင်ကို စာရင်းသွင်းသဖြင့် ဖလားကိုင်ရပြီး စုဖုရားလတ်၏ အပျိုတော်ဖြစ်လာသည်။
ဒဂုန် ခင်ခင်လေး (၂၀၀၄) "ရတနာပုံ၏ နိဒါန်းနှင့် နိဂုံး"။
တော်ဝင်မြို့မ စာအုပ်တိုက်၊ ရန်ကုန်။
ငယ်သူငယ်ချင်း မောင်ဖေငယ်က ဒိုင်းခင်ခင်အားလည်းကောင်း၊ မောင်မောင်တုတ်က သီပေါမင်းအားလည်းကောင်း ဘေးတီးရာ စုံမက်သွားကြသည်။
စုဖုရားလတ်မှာ ဒုတိယကိုယ်ဝန်ဆောင်စဉ်ဖြစ်၍ သီပေါမင်းနှင့် လက်လှမ်းမီခဲ့သည်။
မီးဖွားပြီးနောက် တောင်ဥယျာဉ် ပန်းခုံတော်၌ လူပျိုတော်အသွင် ဝတ်ဆင်ကာ သီပေါမင်းနှင့် ချိန်းတွေ့နေသော ဒိုင်းခင်ခင်ကို စုဖုရားလတ်မိ၍ ရိုက်နှက်ကာ ထောင်သွင်းချသည်။
မြကေတု (၁၉၆၆) "နန်းဓလေ့ မှတ်တမ်းများ" ဘဝနိဂုံး ၁၈၈၂-ခု၊ ဧပြီလတွင် ညချမ်းအချိန်၌ တိုင်းတာမင်းကြီး၏ မြင်းဇောင်းအတွင်း နန်းဝတ်နန်းစားများချွတ်စေကာ ဒူးထောက်၊ ဦးမော့ကာ လည်မြိုအား ဝါးစိမ်းတုတ်နှင့် ရိုက်လျက် အဆုံးစီရင်ခံရသည်။
အဆုံးမစီရင်မီ သီပေါမင်း၏မျက်နှာတော်အား မော်ဖူးခွင့်ရရန် အသနားခံပါသော်လည်း သီပေါမင်းကလျစ်လျူရှူခဲ့သည်။
အဆုံးစီရင်ချိန်တွင် သီပေါမင်း၏ နန်းသွေးအားလွယ်ထားရပြီး ကိုယ်ဝန်ရင့်မာချိန်ဖြစ်သည်။
မွေးစားမိဘများဖြစ်သည့် ဒိုင်းဝန်နှင့် ဒိုင်းဝန်ကတော်တို့သည်လည်း အဆစ်ပါ အဆုံးစီရင်ခံရသည်။
သိင်္ဂါလမာတုထေရီ သည် မြတ်စွာဘုရား၏ သာသနာတော်တွင် ဧတဒဂ်ရ ရဟန်းမိန်းမတစ်ပါး ဖြစ်သည်။
အတိတ်ဘဝ ဤဘဒ္ဒကမ္ဘာမှ ရေတွက်ပါက ကမ္ဘာတစ်သိန်းအထက်တွင် ပဒုမုတ္တရမြတ်စွာဘုရား ပွင့်တော်မူ၏။
ထိုအချိန်တွင် သိင်္ဂါလမာတုထေရီသည် ဥစ္စာပြည့်စုံသည့် အမတ်မျိုးတွင် ဖြစ်၏။
တစ်ခုသောအချိန်တွင် သိင်္ဂါလမာတုထေရီသည် ထိုမြတ်စွာဘုရား၏ တရားတော်ကို နာကြားရ၏။
ထို့နောက် ရဟန်းဘောင်သို့ ဝင်သွား၏။
တစ်နေ့သောအခါ မြတ်စွာဘုရားသည် ရဟန်းမတစ်ဦးအား သဒ္ဓါတရားဖြင့် နှလုံးသွင်းသူတို့တွင် အမြတ်ဆုံးဟု ချီးကျူး၏။
ထိုအခါ သိင်္ဂါလမာတုထေရီသည် ထိုဧတဒဂ်ဆုကို တောင့်တကာ သိက္ခာသုံးပါးကို ဖြည့်ကျင့်၏။
ထိုအခါ ပဒုမုတ္တရမြတ်စွာဘုရားသည် ဂေါတမအမည်ရသည့် မြတ်စွာဘုရားလက်ထက်တွင် “သိင်္ဂါလလုလင်၏ အမိ” ဟူသော အမည်ဖြင့် တပည့်သာဝိကာမ ဖြစ်မည်ဟု မိန့်တော်မူ၏။
ဧတဒဂ်ရတော်မူခြင်း နောက်ဆုံးဘဝတွင် ရာဇဂြိုဟ်မြို့တွင် သူဌေးမျိုး၌ လူဖြစ်၏။
သိင်္ဂါလဟူသော သားတစ်ဦးအား ဖွားမြင်၏။
သားဖြစ်သူ သိင်္ဂါလသည် မှားယွင်းသော အယူရှိသူ ဖြစ်၏။
မြတ်စွာဘုရားသည် သိင်္ဂါလသတို့သားအား တရားတို့ကို ဟောကြားရာ မိခင်ဖြစ်သူသည် သောတာပန် ဖြစ်၏။
ထို့နောက်တွင် သာသနာ့ဘောင်သို့ ဝင်ခဲ့၏။
ထိုအခါ သိင်္ဂါလမာတုထေရီသည် ဗုဒ္ဓနုဿတိဘာဝနာကို ပွားများရာ ရဟန္တာဖြစ်တော်မူ၏။
သိင်္ဂါလမာတုထေရီသည် မြတ်စွာဘုရား၏ ရောင်ခြည်တော်တောက်ပလျက်ရှိသည့် ရုပ်အဆင်းတော်ကို ဖူးမြော်ရသော်လည်း မရောင့်ရဲနိုင်ဖြစ်၏။
ထိုအခါ မြတ်စွာဘုရားသည် သိင်္ဂါလမာတုထေရီအား သဒ္ဓါတရားဖြင့် နှလုံးသွင်းသူတို့တွင် အမြတ်ဆုံးဟူသော ဧတဒဂ်ဆုကို ပေးတော်မူ၏။
ဘဒ္ဒကာပိလာနီထေရီသည် မြတ်စွာဘုရား၏ သာသနာတော်တွင် ဧတဒဂ်ရ ရဟန်းမိန်းမတစ်ပါး ဖြစ်သည်။
ဤဘဒ္ဒကမ္ဘာမှ ကမ္ဘာတစ်သိန်းအထက်တွင် ဖြစ်၏။
ထိုကာလတွင် ပဒုမုတ္တရမြတ်စွာဘုရားသည် ပွင့်တော်မူ၏။
ထိုအချိန်တွင် ဘဒ္ဒကာပိလာနီထေရီသည် ဟံသာဝတီပြည်ရှိ “ဝိဒေဟ” အမည်ရှိသည့် သူဌေး၏ ဇနီးဖြစ်၏။
တစ်နေ့သော် ဘဒ္ဒကာပိလာနီထေရီသည် မြတ်စွဘုရားထံတွင် တရားနာနေ၏။
ထိုအခါ မြတ်စွာဘုရားသည် တပည့်သာဝကတစ်ဦးအား ဓူတင်၏ ဂုဏ်ကျေးဇူးတို့တွင် အမြတ်ဆုံးဟု ချီးကျူး၏။
ထိုအခါ ဘဒ္ဒကာပိလာနီထေရီသည် မြတ်စွာဘုရားအား ခုနစ်ရက်ပတ်လုံး အလှူပေး၏။
ထို့နောက် ထိုဆုကို ရရပါလို၏ဟု ဆုတောင်း၏။
လအပြည့်ကြတ်ခြင်းကို ၂၀၁၈ ခုနှစ် ဇူလိုင်လ ၂၇ ရက်နေ့တွင် တွေ့မြင်ခဲ့ရသည်။
လသည် ကမ္ဘာ့အရိပ်၏ အလယ်ဗဟိုသို့ ဖြတ်သန်း၍ သွားမည်ဖြစ်ပြီး ၂၀၁၁ ခုနှစ် ဇူလိုင်လ ၁၅ ရက်နေ့တွင် ကြုံတွေ့ခဲ့ရသည့်နောက်ပိုင်း ဤသည်မှာ ပထမဆုံးဖြစ်သည်။
၂၀၁၈ ခုနှစ်အတွင်းတွင်တော့ ဒုတိယအကြိမ်မြောက် လကြတ်ခြင်းဖြစ်ပြီး ပထမဆုံးအကြိမ်မှာ ဇန်နဝါရီလ ၃၁ ရက်နေ့ကဖြစ်သည်။
လသည် ကမ္ဘာနှင့် အဝေဆုံးအကွာအဝေးသို့ ရောက်ရှိနေချိန်တွင် လကြတ်ခြင်းဖြစ်ပေါ်ခဲ့ရာ လသည် ပုံမှန်အရွယ်အစားထက် သေးငယ်၍နေမည်ကို တွေ့ရပြီး(ဤကဲ့သို့ လအဝေးဆုံးသို့ရောက်၍ သေးငယ်နေဟန် ဖြစ်စဉ်ကို မိုက်ခရိုမွန်း ဟုခေါ်သည်။
) ကမ္ဘာအား အနှေးဆုံးသောအရှိန်ဖြစ် လည့်ပတ်၍နေသည်။
ဤလကြတ်ခြင်းမှာ ၂၁ ရာစုတွင် အချိန်အကြာဆုံး လအပြည့်ကြတ်ခြင်းဖြစ်သည်။
ကြာမြင့်ချိန်မှာ ခန့်မှန်း ၁ နာရီ ၄၃ မိနစ်ခန့်ရှိမည်ဖြစ်သည်။
သီအိုရီစံအရ လကြတ်ခြင်းမှာ ၁ နာရီ ၄၃ မိနစ်ရှိသော်လည်း လအား ကမ္ဘာ၏အရိပ်သည် တစိတ်တပိုင်းအားဖြင့် လေးနာရီကြာမျှ ဖုံးလွှမ်းထားခဲ့သည်။
ဤလကြတ်ခြင်းသည် နှစ် ၂၅,၀၀၀ မှ တစ်ကြိမ် ဖြစ်ပေါ်လေ့ရှိသော ကမ္ဘာနှင့်အနီးနိုင်ဆုံးနေရာသို့ အင်္ဂါဂြိုဟ်ပူးကပ်ခြင်းဖြစ်စဉ်နှင့်လည်း ကြုံကြိုက်ခဲ့သည်။
နောက်ခံအခြေအနေ လသည် ကမ္ဘာ၏ အရိပ်(umbra)အတွင်း ဖြတ်သန်းသွားချိန်တွင် လကြတ်ခြင်း မြင်တွေ့ရမည်ဖြစ်သည်။
လစတင်ကြတ်ချိန်တွင် ကမ္ဘာ့အရိပ်သည် လအား အနည်းငယ် မည်းမှောင်သွားစေသည်။
ကမ္ဘာ့အရိပ် လအား အလုံးစုံဖုံးလွှမ်းသွားချိန်တွင် နီညိုရင့်ရောင်သို့ ပြောင်းသွားမည်ဖြစ်သည်။
( အရောင်သည် လေထုအခြေအနေပေါ်တွင် အလွန်မူတည်ပါသည်။
) Rayleigh scattering နှင့် ကမ္ဘာ့လေထုသည် အရိပ်အတွင်းသို့ အလင်းပြန်ခြင်းကြောင့် လသည် နီကြင်ကြင်အရောင် ပေါ်လာခြင်းဖြစ်သည်။
အမ်ဘရာအတွင်းကျရောက်နေသော်ငြားလည်း လ၏ အလင်းရောင်သည် အပြင်သို့ ထွက်နေသည်။
လ၏ တောင်ဘက်ပိုင်း၏ အရိပ်အလယ်ဗဟိုနှင့် နီးနေသောကြောင့် ပို၍မှောင်နေကာ အနီရောင်များ သန်းနေသည်။
480px|လမှ ကမ္ဘာ့အရိပ်အတွင်းသို့ ဖြတ်သန်းသွားပုံကို အနီးစပ်ဆုံးပုံဖော်ထားသော အန်နီမေးရှင်း မြင်တွေ့နိုင်သော ဒေသများ Wide angle view of the total lunar eclipse and Mars in Melbourne, Australia လကြတ်ခြင်းကို အလုံးစုံ မြင်တွေ့နိုင်သော ဒေသများမှာ အရှေ့အာဖရိက၊ တောင်အာဖရိက၊ တောင်အာရှနှင့် အလယ်အာရှ၊ လထွက်စအချိန်တွင် တောင်အမေရိက၊ အနောက်အာဖရိကနှင့် ဥရောပတို့မှ မြင်တွေ့ရမှာဖြစ်ပြီး လထွက်ပြီး သန်းခေါင်ချိန်တွင် အရှေ့အာရှနှင့် ဩစတေးလျဒေသတို့မှ မြင်တွေ့ရမည်ဖြစ်သည်။
320pxကြီးကျယ်သော လကြတ်မှုကြီးအတွင်း လမှ ကမ္ဘာသို့ မြင်ကွင်း မြေပုံ 480px စောင့်ကြည့်လေ့လာခြင်းများ ကိုးကား ပြင်ပလင့်များ Where to see the eclipse and public events (Go Stargazing) Hermit eclipse: 2018-07-27 Photo Reveals a Lunar Eclipse Like Never Before Category:၂၁ ရာစု လကြတ်ခြင်းများ။
အီရန် ၂၀% ကျော်ကြီးထွားမှုနှုန်းနှင့်ဆက်သွယ်ရေးအတွက်ဖွံ့ဖြိုးတိုးတက်မှု၏အမြင့်ဆုံးအဆင့်အထိရှိခဲ့ဘူးသောပထမငါးနိုင်ငံများကြားတွင်ဖြစ်သည်။
အီရန်ကျေးလက်ဒေသမှတယ်လီကောမ်ဝန်ဆောင်မှုများပေးရန်ယူနက်စကိုအထူးလက်မှတ်ချီးမြှင့်ထားပြီး. အီရန်ဆက်သွယ်ရေးစက်မှုလုပ်ငန်း အားလုံးနီးပါးသည် အစိုးရပိုင်များဖြစ်ပြီး အီရန်တယ်လီကွန်မြူနီကေး ကုပ္ပဏီ(TCI)မှကြီးစိုးထားလေသည်။
၂၀၀၄ခုနှစ်တွင် တယ်လီဖုန်းလိုင်းပုံသေလိုင်း ဒေသစံချိန်စံညွှန်းများနှင့် ညီလျှော်စွာ အလွန်အမင်းတိုးတက်လာခဲ့သည်။
လူဦးရေ၁၀၀ တွင် ၂၂ ဦး တယ်လီဖုန်းလိုင်းပိုင်ဆိုင်ထားခဲ့သည်။
ထိုအချိန်ကာလတွင် အီဂျီစ်၌ လူ၁၀၀ဦးတွင် ဖုန်းပိုင်သူ၁၄ ဦးနှင့် ဆော်ဒီအာရေဗျတွင် လူ ၁၀၀ တွင် ဖုန်းပိုင်သူ ၁၅ ဦးသာရှိခဲ့သည်။
သို့သော် ယူအေအီးနိုင်ငံများအတွင်း လူဦးရေ၁၀၀တွင် ၂၇ ဦးဖြစ်ပြီး အီရန်သည် ယူအေအီးနိုင်ငံများအနောက်တွင်ရှိခဲ့သည်။
အီရန်သည် ၂၀၁၂ ခုနှစ်ထိ လူတိုင်း မိုဘိုင်းဖုန်းတစ်လုံးစီရှိထားခဲ့ကြသည်။
. အီရန်လူဦးရေသည် သန်း၈၀ နီးပါးရှိနေပြီး အီရန်ပြည်သူများအကြား ၅၆ ရာခိုင်နှုန်းသည် အသက်၂၅ နှစ်အရွယ် လူတန်းစားများဖြစ်ကြသည်။
၂၀၀၈ ခုနှစ်တွင် အီရန်သည် ကျေးလက်ဒေသများအတွင်း ဝန်ဆောင်မှုပြုလုပ်ပေးသော ဌာနခွဲပေါင်း ၅၂၀၀၀ ကို ဖွင့်လှစ်ပေးခဲ့သည်။
ကြိုးဖုန်း တယ်လီဖုန်းလိုင်း ၂၄ သန်းကျော်ရှိခဲ့ပြီး ၎င်းထိုးဖေါက်နိုင်မှုနှုန်းသည် ၃၃.၆၆ ရာခိုင်နှုန်းထိဖြစ်ခဲ့သည်။
၂၀၁၂ ခုနှစ်တွင် အီရန်တွင် ၄၃ သန်း အင်တာနက်အသုံးပြုသူရှိခဲ့ပြီး အရှေ့အလယ်ပိုင်းနိုင်ငံများအတွင်း အီရန်သည် အင်တာနက်သုံးမှုအမြင့်ဆုံးနိုင်ငံဖြစ်ခဲ့သည်။
အီရန် သည်၂၀ရာခိုင်နှုန်းကျော် ကြီးထွားမှုနှုန်းနှင့် ဆက်သွယ်ရေးအတွက်ဖွံ့ဖြိုးတိုးတက်မှု၏ အမြင့်ဆုံးအဆင့်အထိရှိခဲ့ဘူးသောပထမငါးနိုင်ငံများအကြား တစ်ဦးအပါအဝင်ဖြစ်သည်။
အီရန်ကျေး လက်ဒေသ ဆက်သွယ်ရေးဝန်ဆောင်မှုများ အတွက်ယူနက်စကိုအထူးလက်မှတ်ချီးမြှင့်ခဲ့ခြင်းခံရသည်။
၂၀၀၉ ခုနှစ်တွင် အီရန်နိုင်ငံ၏တယ်လီကောမ် ဆက်သွယ်ရေးဈေးကွက် သည်စတုတ္ထအကြီးဆုံးဈေးကွက်ဖြစ်ခဲ့ပြီး အမေရိကန်ဒေါ်လာ ၉.၂ ဘီလီယံခန့်ဖြစ်ခဲ့သည်။
၂၀၁၄ ခုနှစ်များတွင် မက်ထရစ်ယူနစ် ၆.၉ ဖြင့် $ ၁၂.၉ ဘီလီယံအထိကြီးထွားရန်မျှော်လင့်နေသည်။
အီလက်ထရောနစ်ဂျာနယ် (EJISDC)ဖွံ့ဖြိုးဆဲနိုင်ငံများအတွက်သတင်းအချက်အလက်စနစ်များပေါ်တွင်ပြောဆိုချက်အရ သတင်းအချက်အလက်နှင့်ဆက်သွယ်ရေးနည်းပညာ (ICT) ကဏ္ဍသည် ၂၀၀၂ ခုနှစ်တွင် ၁.၁ မှ ၁.၃ ရာခိုင်နှုန်းအထိ ဆက်သွယ်ရေးလုပ်ငန်းစဉ်များတွင် အသုံးပြုခဲ့သည် ဟု သိရသည်။
၎င်းအပြင် လူဦးရေ၁၅၀၀၀၀ခန့်သည် ဆက်သွယ်ရေးလုပ်ငန်းများတွင် အလုပ်လုပ်ကိုင်လျက်ရှိကြောင်းနှင့် လူဦးရေ ၂၀၀၀၀ ဝန်းကျင်သည် ဆော့ဝဲ စက်မှုလုပ်ငန်း၌ လုပ်ကိုင်နေကြသည်။
၂၀၀၂ ခုနှစ်တွင် ကုမ္ပဏီပေါင်း ၁၂၀၀ သည် သတင်းအချက်အလက် အပိုင်းဂဏ္ဍတွင် ခွင့်ပြုထားပြီးဖြစ်၍ ၎င်းတို့အနက် ကုပ္ပဏီပေါင်း ၂၀၀ ကို ဆော့ဝဲ စက်မှုလုပ်ငန်းစဉ်များအတွက် ခွင့်ပြုပေးလိုက်သည် ဟု သိရသည်။
၂၀၀၈ ခုနှစ်တွင် ဆော့ဝဲ လုပ်ငန်းမှ ထုတ်လုပ် တင်ပို့ရောင်းချမှုသည် အမေရိကန်ဒေါ်လာ သန်း ၅၀ ခန့်အထိရှိခဲ့သည်။
. ယေဘုယျအမြင် အစိုးရပိုင်ဆိုင်ထားသော ရေဒီယိုနှင့် ရုပ်မြင်သံကြားလိုင်းများမှာ ပြည်သူ့ ရေဒီယိုလိုင်း ၃ လိုင်းနှင့် ရုပ်မြင်သံကြားလိုင်း ၂ လိုင်း ဖြစ်ပေသည်။
ကျန်ရေဒီယိုလိုင်းများနှင့် ရုပ်မြင်သံကြားလိုင်းတို့သည် ဒေသအလိုက် ထုတ်လွှင့်သော လိုင်းများဖြစ်ပေသည်။
၂၀၀၀ ခုနှစ်တွင် လူဦးရေ ၁၀၀၀ အကြား ရေဒီယိုလိုင်းပေါင်း ၂၅၂ လိုင်းနှင့် ရုပ်မြင်သံကြားလိုင်းပေါင်း ၁၅၈ ခု တယ်လီဖုန်းလိုင်း ၂၁၉ ခု နှင့် ကိုယ်ပိုင်ကွန်ပြူတာ ၁၁၀ လုံး ရှိခဲ့သည်။
၁၉၉၀ ခုနှစ် နှစ်လယ်ပိုင်းတွင် အိမ်သုံးကွန်ပြူတာသည် အလွန်မှပင် ဈေးနှုန်းများသက်သာခဲ့သည့်အတွက် ထိုအချိန်မှ စ၍ အင်တာနက်အသုံးပြုမှုများ ပိုမိုမြင့်တက်လာခဲ့သည်။
၁၉၉၈ ခုနှစ်တွင် ကြေးနန်းနှင့်ဆက်သွယ်ရေးဝန်ကြီးဌာနအား(ပြန်ကြားရေးနှင့် ဆက်သွယ်ရေးနည်းပညာဝန်ကြီးဌာန)ဟု အမည်ပြောင်း၍ အင်တာနက် အကောင့်များကို အများပြည်သူတို့အကြားစတင်ရောင်းချခဲ့သည်။
၂၀၀၆ ခုနှစ်တွင် အီရန်၏ဆက်သွယ်ရေးမှ ရရှိသော ဘဏ္ဏာငွေသည် ၁.၂ ဘီလီယံ ဒေါ်လာ ထိရှိခဲ့သည်။
၂၀၀၉ ခုနှစ်တွင် အီရန် ဆက်သွယ်ရေးဈေးကွက်သည် မိမိ၏ဒေသအတွင်း စတုထ္ထအကြီးဆုံးဖြစ်ခဲ့ပြီး ၉.၂ ဘီလီယံဒေါ်လာအထိမြင့်တက်လာခဲ့သည်။
ငါးနှစ်အတွင်း၌ ရေးဆွဲထားသောစီမံကိန်းများအကြား စတုထ္ထမြောက်စီမံကိန်းသည် စီးပွားရေးအရှိန်အဟုန်တိုးမြှင့်ရန်ဖြစ်ပြီး ၂၀၁၀ ခုနှစ်အတွက် အဓိကရေးပါသော စံချိန်စံညွှန်းများကို အကြံပြုတင်ပြထားသည်။
၎င်းတို့မှာ ကြိုးဖုန်းလိုင်းပုံသေလိုင်း၃၆ သန်း နှင့် မိုဘိုင်းဖုန်းများအတွက် ထိုးဖေါက်မှုနှုန်း ၅၀ ရာခိုင်နှုန်း ၊ယုံကြည်စိတ်ချရသောကျေးလက်နေအိုင်စီတီဆက်သွယ်မှုနဲ့ အင်တာနက်အသုံးပြုမှု ၃၀ ရာခိုင်နှုန်းတို့ဖြစ်သည်။
ယခင်တိုးတက်လာမှုများအရ စက်မှုလုပ်ငန်းသည် ရည်ရွယ်ချက်များကို ထင်ထင်ရှားရှားမြင်လာခဲ့ပြီဖြစ်သည်။
အစီရင်ခံစာတစ်ခုအရ အီရန်သည် အလွန်မှပင် အရှိန်အဟုန်ဖြင့် တိုးတက်လာခဲ့ပြီး အထူးသဖြင့် မိုဘိုင်းဖုန်းအသုံးပြုမှုများနှင့် ဝန်ဆောင်မှုများ၌ အလွန်မြင့်မားလာခဲ့သည်။
သို့သော် ၂၀၁၄ ခုနှစ်အတွင်း ဒေတာအသုံးပြုမှုများအနက် အနည်းငယ်အသုံးပြုမှုများကို ပါ ထည်သွင်းတွက်ချက်ရပေမည်။
အချို့သော ဆက်သွယ်ရေးသတ်မှတ်ချက်စနစ်များ ၂၀၁၂ ခုနှစ်နှင့် ၂၀၁၄ ခုနှစ်အတွက် အောက်ပါအတိုင်းဖြစ်ပေသည်။
+သုံးစွဲသူများအတွက် ကြိုးမဲ့ကြေးနန်းဝန်ဆောင်မှု ၂၀၁၂ နှင့်၂၀၁၄ ခုနှစ် (သန်းပေါင်းများစွာသော):လုပ်ငန်းကဏ္ဍ၂၀၁၂၂၀၁၄ကြိုးမဲ့အင်တာနက် ချိတ်ဆက်စနစ်၃.၁၄.၅ကြိုးဖုန်း၂၈.၈29.3မိုဘိုင်းဖုန်း၅၈.၂၆၁.၂ အီရန်နိုင်ငံသား ၂၃ သန်းကျော်သည် အင်တာနက်အသုံးပြုသူများဖြစ်ကြပြီး အီရန်နိုင်ငံသူနိုင်ငံသားတို့အကြား ၄၅ သန်းကျော်သည် မိုဘိုင်းဖုန်းအသုံးပြုသူများဖြစ်ကြသည်(၂၀၀၉/၁၀)။
နည်းပညာကျွမ်းကျင်သူနိုင်ငံသားများ သည် သူငယ်ချင်းတို့အကြား အချင်းချင်း မက်စချ် ပို့ခြင်းနှင့် ဘရောင်ဆာများကို ရည်ရွယ်ချက်အမျိုးမျိုးဖြင့် အသုံးပြုကြလေသည်(သို့သော် အစိုးရသည် အင်တာနက်မြန်ဆန်မှုနှုန်းနှင့် ထိုအသုံးပြုမှုများအပေါ် ထိန်းချုပ်မှုများရှိနေသည်)။
ထို့ပြင် Blogging(ဘလော့ဂ်)ရေးသားခြင်းသည်လည်း ၎င်းတို့အကြားအလွန်မှပင် ရေပန်းစားသည်။
+အီရန်: တယ်လီကွန်းနှင့်နည်းပညာခန့်မှန်းချက် (ဈေးကွက်ကိုယ်ရေးဖိုင်)၂၀၀၂၂၀၀၃၂၀၀၄၂၀၀၅၂၀၀၆ est.၂၀၀၇est.အဓိကတယ်လီဖုန်းလိုင်းများ ('000)၁၂၈၈၈၁၅၃၄၁၁၆၃၄၂၁၈၉၈၅၁၉၉၃၄၂၀၃၀၀အဓိကတယ်လီဖုန်းလိုင်းများ (လူဦးရေ၁၀၀ အတွင်း )၁၉.၁၂၂.၆၂၃.၈၂၇.၃၂၈.၄၂၈.၆မိုဘိုင်းဖုန်းသုံးစွဲသူ ('000)၂၄၁၀၃၄၄၉၄၂၇၁၇၂၂၂၇၅၈၃၁၇၇၉၉မိုဘိုင်းဖုန်းသုံးစွဲသူ(လူဦးရေ၁၀၀ အတွင်း)၃.၆၅.၁၆.၂၁၀.၄၁၀.၈၂၅.၁အင်တာနက်အသုံးပြုသူ('000)၃၁၆၈၄၈၀၀၅၅၀၀၇၀၀၀၇၃၅၀၇၇၁၈အင်တာနက်အသုံးပြုသူ (လူဦးရေ၁၀၀ အတွင်း)၄.၇၇.၁၈.၀၁၀.၁၁၀.၅၁၀.၉ကိုယ်ပိုင်ကွန်ပြူတာများ (၁၀၀၀ လူဦးရေအတွက် ရောင်းရန်ရှိသော ကုန်)၇၅၉၁၁၀၅၁၀၅၁၁၀၁၁၆ +ဈေးနှုန်း (၂၀၀၈)အမျိုးအမည်နှုန်း(ယူအစ် ဒေါ်လာ)တယ်လီဖုန်း, မြို့တွင်းခေါ်ဆိုမှု ၃ မိနစ်နှုန်း (av)၀.၀၁ကိုယ်ပိုင်ကွန်ပြူတာ ၅၁၂ MB RAM (av)၁၃၂၆ +တယ်လီကွန်းအဆိုပြုထားသောဘတ်ဂျက် (FY ၂၀၁၇)လုပ်ငန်းကဏ္ဍခန့်မှန်းခြေ ဒေါ်လာတန်ဖိုးပြန်ကြားရေးနှင့် ဆက်သွယ်ရေးနည်းပညာဝန်ကြီးဌာန (နှင့်ဆက်စပ်အေဂျင်စီများ)၈၀.၁ သန်းအမျိုးသားဆိုက်ဘာစပေ့စ် ဌာနချုပ်၁.၂ သန်းအီရန် Space အေဂျင်စီ၄.၆သန်းNIN နှင့်ဆက်သွယ်ရေးအခြေခံအဆောက်အဦများ၁၉၀ သန်းရေဒီယို ထပ်ဆင့်ထုတ်ပေးခြင်း/ အပြိုင်အဆိုင်ဈေးများကွက်ဖန်တီးခြင်း၁၂၀ သန်းNINအတွက် အီလက်ထရောနစ် အစိုးရ/အီလက်ထရောနစ်အကြောင်းအရာ ၈၀ သန်းအခြေခံအဆောက်အဦများ/ ဆိုက်ဘာစပေ့စ်အဓိက စီမံကိန်း ၂၆.၅ သန်းကွန်ပြူတာဂိမ်းဖွံဖြိုးတိုးတက်ရေး ၀.၉ သန်း စာနယ်ဇင်းများ အီရန်တွင် စာနယ်ဇင်းများစွာအနက် ပုဂ္ဂလိကနှင့် အစိုးရဟူ၍ ရှိသည်။
ထိုစာနယ်ဇင်းများသည် နိုင်ငံရေးနှင့် လူမှုရေးအမြင်နှင့်အခန်းဂဏ္ဍများကို ထုပ်ဖော်ပေးနေလေသည်။
၎င်းစာနယ်ဇင်းများအတွက် စောင့်ကြည့်ရန်ခုံရုံးတစ်ခု သတ်မှတ်ထားရှိသည်။
ယင်းခုံရုံးသည် ဘာသာတရားနှင့်ဆန့်ကျင်ဘက်အရေးအသားများကိုလည်းကောင်း လူတို့ပျက်စီးဖွယ်ရာအရေးအသားများကို လည်းကောင်း လူတို့အတွက် အကျိုးဖြစ်စေမှုကို တားဆီးသည့်အရေးအသားများကို လည်းကောင်း အရေးယူဆောင်ရွက်ပိုင်ခွင့်ရှိသည်။
၁၉၉၀ ခုနှစ် နောက်ပိုင်းကာလများမှ စ၍ ထိုခုံရုံးသည် လူတို့အကျိုးကို မျှော်ကိုးသောအားဖြင့် မြောက်မြားစွာသော စာနယ်ဇင်းများကို ပိတ်ပင်ခဲ့သည်။
အီရန်တွင် များစွာသော သတင်းစာတို့သည် ဖာရ်စီ ဘာသာစကားဖြင့် ဖြစ်ပြီး အင်္ဂလိပ်ဘာသာစကားအပြင် အခြားသော ဘာသာစကားများဖြင့် လည်းထုတ်ဝေသော သတင်းစာများရှိသည်။
များစွာသော စာနယ်ဇင်းတို့သည် တီဟီရန်ကို အခြေပြု၍ ကျယ်ပြန့်စွာ ဖြန့်ဝေလျက်ရှိသည်။
သတင်းစာများအကြား နေ့စဉ်သတင်းစာနှင့် အပတ်စဉ်သတင်းစာဟူ၍ရှိပြီး ယင်းသတင်းစာအမည်များမှာ အီသ်သေလာအ်၊ ကိုင်ဟာန်း၊ ရေဆာလသ်၊ အီရန်သတင်းစာတို့ဖြစ်သည်။
(အီရန်သတင်းစာနှင့် တီဟီရန်သတင်းစာနှစ်မျိုးသည် အင်္ဂလိပ်ဘာသာစကားဖြင့် ရေးသားဖြန့်ဝေသော သတင်းစာများဖြစ်ကြသည်) ဂြိုဟ်တု ၁၉၇၀ ခုနှစ်နောက်ပိုင်းမှ ယနေ့ချိန်ထိ များစွာသောအကြံပြုချက်အရ ဆက်သွယ်ရေးဂြိုဟ်တုအတွက် ဇိုဟ်ရဲဟ် အမည်ရှိ ဂြိုဟ်တု တစ်လုံးကို ၁၉၉၃ ခုနှစ်တွင် ပစ်လွှတ်ခဲ့သည်။
ထိုဂြိုဟ်တုသည် စီးပွားရေးဂြိုဟ်တုနှင့်အလားတူ စီမံထားလေသည်။
သို့သော် ဤသို့စီမံထားမှုသည် အီရန်တယ်လီကောမ်ဆက်သွယ်ရေးဌာန နှင့်ပတ်သက်သော ငှားရမ်းသည့်စာချုပ်များဖြင့်ဖြစ်ပေသည်။
ဆက်သွယ်ရေးဂြိုဟ်တုပိုင်း ဖွံဖြိုးတိုးတက်ရေးအတွက် ၂၀၀၅ ခုနှစ်တွင် အီရန်နှင့်ရုရှားနှစ်နိုင်ငံ အကြားစီမံကိန်းရေးဆွဲ၍ သဘောတူညီချက်စာချုပ်ချုပ်ဆိုပြီး ၂၀၀၇ ခုနှစ်တွင် စတင်အကောင်အထည်ဖော်ခဲ့သည်။
သို့သော် ဂြိုဟ်တုဆောက်လုပ်ပြီး ပစ်လွှတ်ဖို့ရန်အတွက် ၂၀၀၉ ခုနှစ် ဧပြီလ အထိရွှေ့ဆိုင်းခဲ့လေသည်။
အဆိုပါဂြိုဟ်တု၏အမှန်တကယ်ဆောက်လုပ်ရေးအတိုင်းလိုက်နာရန်သတ်မှတ်ထားခဲ့သည်။
ထို့အပြင် ပြီးခဲ့သော ကာလများ၌ အခြားသော ဂြိုဟ်တုဆောက်လုပ်ရေးစီမံကိန်းများကိုလည်း ဆောင်ရွက်လျက်ရှိသည်။
တယ်လီဖုန်း တယ်လီဖုန်းစနစ်များသည်လုံလောက်မှုမရှိပါ။
သို့သော် ခေတ်မှီတိုးတက်လျက်ရှိသည်။
ထိုသို့ခေတ်မှီတိုးတက်အောင်ပြုလုပ်ရသည့်ရည်ရွယ်ချက်မှာ လုံလောက်စွာအသုံပြုနိုင်ရေးနှင့် ကျယ်ပြန့်စွာဝန်ဆောင်နိုင်ရေးသာမက ထောင်ပေါင်းများစွာသော ကျေးလက်ဒေသများတွင်လည်း ဝန်ဆောင်မှုပေးနိုင်ရေးအတွက်ဖြစ်သည်။
သို့သော် လက်ရှိအနေအထားတွင် ထိုကျေးလက်ဒေသများသို့ ဆက်သွယ်၍မရနိုင်သေးပါ။
ပြည်တွင်း ၁၉၉၄ခုနှစ်တွင် တယ်လီဖုန်းဆက်သွယ်ရေးစနစ်အတွက် ကြီးမားသောရင်းနှီးမြုပ်နှံမှုများပြုလုပ်ခဲ့သည့်အတွက် ထောင်ပေါင်းများစွာသောလူတို့သည် လက်ရှိကာလ၌ မိုဘိုင်းဖုန်းများ အသုံးပြုနိုင်ခဲ့ပြီဖြစ်သည်။
၎င်းအပြင် နည်းစနစ်ပိုင်းဆိုင်ရာတွင်လည်း ထောင်ပေါင်းများစွာသော ဒီဂျီတယ် စက်များကို အသုံးပြုထားပြီးဖြစ်သည်။
အီရန် တယ်လီဖုန်းဆက်သွယ်ရေးလိုင်းသည် အရှေ့အလယ်ပိုင်းဒေသတွင် အလွန်မှပင် ဖွံဖြိုးတိုး တက်မှုရှိနေပြီဖြစ်သည်။
ထိုသို့ဖွံဖြိုးတိုးတက်ရသည့်အကြောင်းအရင်းများတွင်းမှ ထင်ရှားသောတစ်ခုသည် အဓိက လိုင်းအရေအတွက် တိုးလာသည့်အတွက်ကြောင့်ပင်ဖြစ်သည်။
၁၉၇၈ နှစ်တွင် အီရန်တွင်ကြိုးဖုန်းလိုင်း ၈၅၀ ၀၀၀ ခန့် သွယ်တန်းခဲ့သည်။
၁၉၈၆ ခုနှစ်အထိ လိုင်းပေါင်း ၁၇၆၇၀၀၀ လိုင်း တိုးလာခဲ့သည်။
ထပ်မံ၍ ၁၉၈ ၉ ခုနှစ် တွင် ကြိုးဖုန်းလိုင်းအရေအတွက်သည် ၂၃၈၀၀၀၀ လိုင်းအထိ ရောက်လာခဲ့သည်။
၁၉၈၉ မှ ၁၉၉၄ ခုနှစ် ၅ နှစ်၉.၁တာကာလအတွင်း ဆက်သွယ်ရေးနှင့်ပတ်သက်ပြီး မြှင့်တင်လိုသည့်ရည်ရွယ်ချက်များအတွင်းမှ တစ်ခုသည် ကြိုးဖုန်းအလုံးအရေအတွက် တစ်သန်းကျော် ထပ်မံတိုးလိုသည့်အတွက်ကြောင့်ပင်ဖြစ်လေသည်။